56. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. Γ.46988 της 18/23 Δεκ. 1963 (ΦΕΚ Β΄ 572) Περί τροποποιήσεως και συμπληρώσεως των υπ’ αριθ. Γ .27926/1962 και Γ.27000/1959 κοινών αποφάσεων των Υπουργών Οικονομικών και Δημοσίων Έργων. Έχοντες υπ’ όψιν τας διατάξεις: α)της παρ. 3 του άρθρ. 1 του υπ’ αριθ. 4236/1962 Ν.Δ/τος «περί επιβολής ειδικού προσθέτου τέλους κυκλοφορίας επί των οχημάτων των κυκλοφορούντων επί των οδικών αρτηριών Αθηνών – Κορίνθου και Αθηνών – Λαμίας και άλλων τινών διατάξεων, β)του άρθρ. 3 του υπ’ αριθ. 3905/1958 Ν.Δ/τος «περί επιβολής ειδικών πόρων υπέρ του Ταμείου Εθνικής Οδοποιΐας δια την βελτίωσιν του δικτύου των οδών της Χώρας, αστυνομίας των οδών και άλλων τινων διατάξεων», αποφασίζομεν: 1.Εις το υπό της παρ. 1 της υπ’ αριθ. Γ .27926/10.8.1962 κοινής αποφάσεως των Υπουργών Οικονομικών και Δημοσίων Έργων «περί τρόπου εισπράξεως του ειδικού προσθέτου τέλους κυκλοφορίας επί των οχημάτων, των κυκλοφορούντων επί των οδικών αρτηριών Αθηνών-Κορίνθου και Αθηνών-Λαμίας» (ΦΕΚ 291/20.8.1962, τεύχος Β΄) προβλεπόμενον προσωπικόν προστίθενται 1 θέσις αναπληρωτού επόπτου επί ημερομισθίω δραχ. 130 και 4 θέσεις βοηθών προϊσταμένων φυλακίων επί ημερομισθίω δραχ. 90. 2.Εις το υπό της παρ. 1 της υπ’ αριθ. Γ .27000/30.7.59 κοινής αποφάσεως των Υπουργών Οικονομικών και Δημοσίων Έργων «περί τρόπου εισπράξεως του ειδικού τέλους κυκλοφορίας οχημάτων επί των πάσης φύσεως οχημάτων, πλην των ποδηλάτων, των κυκλοφορούντων επί της Εθνικής οδού Λαρίσης-Κατερίνης δια Τεμπών» προβλεπόμενον προσωπικόν προστίθενται 2 θέσεις βοηθών προϊσταμένων φυλακίων επί ημερομισθίω δραχ. 90. 3.Ο αναπληρωτής επόπτου θα αναπληροί τον επόπτην και θα εκτελή πάσαν ανατιθεμένην αυτώ υπό τούτου υπηρεσίαν. Οι βοηθοί προϊσταμένων φυλακίου θα αναπληρούν τους προϊσταμένους φυλακίου και θα εκτελούν πάσαν υπηρεσίαν ανατιθεμένην αυτοίς υπό τούτων. 4.Το προσληφθησόμενον εις τας θέσεις του αναπληρωτού επόπτου και βοηθών προϊσταμένων φυλακίου προσωπικόν δέον να κέκτηται απολυτήριον μέσων σχολών τουλάχιστον. 5.Ως προς την πρόσληψιν, κατάστασιν κλπ. του ανωτέρω προσωπικού ισχύουν αι διατάξεις της υπ’ αριθ. Γ. 27926/10.8.1962 κοινής αποφάσεως. 6.Διευκρινίζεται ότι δια την καταβολήν της υπό των διατάξεων της παρ. 3 της υπ’ αριθ. Γ. 27926/1962 και της παρ. 1 της υπ’ αριθ.Γ. 27000/1959 κοινών αποφάσεων προβλεπομένης εκτός έδρας αποζημιώσεως ισχύουν αι δια τους υπαλλήλους Δημοσίων Έργων διατάξεις. 